Läksin seega oma silmaga veenduma ja pidin tunnistama, et tõesti - allahindlused olid muljetavaldavad. Kahjuks ei leidnud ma endale sobivaid kingi, kuid hakkasin "juba asjas sees olles" vaatama heledamaid ülikondi, mida mu garderoobis seni üldse ei eksisteerinud. No ja siis poole selle tegevuse pealt tuli ligi ka keegi müüjadaam, kes tavaliselt alati asjalikke soovitusi jagab. Ega mul ju ülikonda tarvis olnudki. Suvi juba poole peal ja riideid  tegelikult muidki kapp täis. Siiski proovisin müüja soovitusel üht sobivat ülikonda selga ja nii ta jälle käest ära läks…